27 b) Molao wa Mokgwa o o Anameng wa Maatlafatso ya Batho ba Bantsho mo Ikonoming wa bo. 53 wa 2003 ( BBBEE ) Nngwe ya maikaelelo a Molao wa BBBEE ke tlhatloso ya tlhabololo ya ikonomi go netefatsa botsayakarolo bo bo nang le bokao jwa batho ba bantsho mo ikonoming ka kakaretso. Go solofetswe gore dikhamphani di tshwanetse go boloka direkoto tsa ditiragalo tse di dirilweng go netefatsa tlhatloso ya tlhabololo ya ikonomi le botsayakarolo jo bo nang le bokao jwa batho ba bantsho mo ikonoming. c) Molao wa Kabo ya Phimolakeledi mabapi le Dikgobalo, Pholo le Pabalasego tsa kwa Tirong wa bo. 130 wa 1993 Bathapi ba tshwanelwa ke go boloka rejisetara, direkoto tsa badiri kgotsa go dirwa sešwa ga tsone fa di amana le dituelo tsa kwa tirong, nako ya go dira dituelo mabapi le tiro e nnye kgotsa e e dirilweng morago ga dinako tse di beilweng tsa tiro. d) Molao wa Tsamaiso wa tsa Bosenyi wa bo. 51 wa 1977 Molao ono o neelana ka tetlelelo ya go bolokiwa ga ditokomane tse di ka diriswang kwa kgotlatshekelo jaaka bosupi fa ditokomane tseno di ne di tlhamilwe ka nako ya kgwebo kgotsa madirelo ke mongwe le mongwe yo o nang le kitso ya dintlha tse di leng teng mo tokomaneng eno. e) Molao wa Ditlhaeletsano tsa Eleketeroniki wa bo. 36 wa 2005 Ga go na ditlhokego tse di rileng tsa mofuta wa tshedimosetso e e tshwanelwang ke go bolokiwa. Fela, go solofelwa gore dikhamphani di sireletse sephiri sa moreki mongwe le mongwe le go e dirisa fela go latela maikaelelo a a letleletsweng kemoreki kgotsa go latela molao. f) Molao wa Ditlhaeletsano tsa Eleketeroniki le Dithefosanyo wa bo. 25 wa 2002 Molao o laela gore tshedimosetso e e tswang mo ditiragatsong tsa eleketeronini fela di tshwanelwa ke go kgobokangwa, rulagangwa le go phasaladiwa fela ka tetlelelo ya moreki. Mo godimo ga foo, go latela maikaelelo a tshedimosetso e e kgobokantsweng go latela one a tshwanelwa ke go bolelelwa moreki mme e tshwanelwa ke go dirisiwa fela go latela maikaelelo ao fela fa moreki a neelana ka tetlelelo e e nngwe. g) Molao wa Tekatekano ya Thapo wa bo. 55 wa 1998 Bathapi ba tshwanelwa ke go tshola direkoto tse di amanang le badiri ba ba thapilweng, tekatekano ya thapo le direkoto tse dingwe tse di matshwanedi. Tsebe 27